Alcàsser Rep més de 160.000 € per a la Millora de les Seues Àrees Industrials
Lun, 16/05/2022 - 13:27

L'Ajuntament d'Alcàsser ha rebut una nova subvenció de l'Institut Valencià de Competitivitat Empresarial (IVACE), que supera els 160.000 €, per a la modernització de les àrees empresarials. «Amb aquesta nova ajuda, continuem implementant millores amb actuacions que s'executaran tant al polígon del Pla, com al de l'Alter», ha assenyalat l'alcaldessa de la localitat, Eva Zamora.

D'aquesta manera, es destinaran un total de 53.082,52 € a la millora de la senyalització i zones verdes del Pla; mentre que 109.134,15 € s'invertiran en l'àrea empresarial de l'Alter per a acabar la substitució de les lluminàries per altres de tipus LED, la millora de la senyalització i, finalment, l'obertura de part del carrer Ferrers.

Aquestes actuacions se sumen a unes altres que ja s'han anat realitzant en les zones empresarials d'Alcàsser. «Sempre ha estat en la nostra línia d'actuació modernitzar les àrees industrials de la localitat, amb l'objectiu de facilitar el treball de les empreses que estan instal·lades en elles, però també de les futures empreses que vulguen implantar-se, i amb aquesta inversió avancem en aquest objectiu», ha conclòs Zamora.